Ομέρ Γιουρτσέβεν

Ο Ομέρ Φαρούκ Γιουρτσέβεν (τούρκικα: Ömer Faruk Yurtseven, γενν. 19 Ιουνίου 1998) είναι Τούρκος επαγγελματίας καλαθοσφαιριστής, ο οποίος αγωνίζεται ως σέντερ.

 Πρώτα χρόνια και καριέρα 
Ο Γιουρτσέβεν γεννήθηκε στην Τασκένδη του Ουζμπεκιστάν από Τούρκους γονείς.

Στις 20 Μαρτίου 2015, έκανε το ντεμπούτο του στην Ευρωλίγκα, σε έναν αγώνα εναντίον της Αρμάνι Μιλάνο, σημειώνοντας 2 πόντους, σε 1 λεπτό και 4 δευτερόλεπτα παιχνιδιού.FBUlker – EA7 match reports.

Στις 5 Οκτωβρίου 2015, έπαιξε εναντίον των Μπρούκλιν Νετς, στο Barclays Center, στο Μπρούκλιν της Νέας Υόρκης. Είχε 8 πόντους, 7 ριμπάουντ και 1 κόψιμο σε 15 λεπτά και 18 δευτερόλεπτα παιχνιδιού, στην νίκη της ομάδας του επί των Νετς.Fenerbahce – NJN match reports. Έγινε ο νεότερος παίκτης στην ιστορία που έπαιξε σε ένα παιχνίδι προετοιμασίας NBA, σε ηλικία 17 ετών.

Κατά τη διάρκεια ενός αγώνα ηλικίας κάτω των 18 ετών στην Τουρκία, ο Γιουρτσέβεν κατέγραψε νταμπλ νταμπλ, με 91 πόντους (σκοράροντας περισσότερους πόντους από το σύνολο των αντιπάλων), με 34 στα 49 σουτ (συμπεριλαμβανομένων 5 τριπόντων) και 28 ριμπάουντ, σε μια νίκη με 115–82 επί της Εϊλούλ Μπασκετμπόλ Ιχτισά.

Στις 15 Φεβρουαρίου 2016, αποχώρησε από τη Φενέρμπαχτσε, προκειμένου να παίξει κολλεγιακή καλαθοσφαίριση, δηλώνοντας ότι χρειαζόταν περισσότερο χρόνο παιχνιδιού από ότι είχε στη Φενέρμπαχτσε.Ömer Faruk Yurtseven: Fenerbahçe'den Ayrılma Kararı Aldım 

 Κολεγιακή σταδιοδρομία 

 Επαγγελματική σταδιοδρομία 

 Οκλαχόμα Σίτι Μπλου (2021) 
Αφού δεν επιλέχθηκε στο NBA Ντραφτ του 2020, ο Γιουρτσέβεν υπέγραψε 10ήμερο συμβόλαιο με τους Οκλαχόμα Σίτι Θάντερ στις 8 Δεκεμβρίου 2020. Αποδεσμεύθηκε την επόμενη μέρα. Στις 28 Ιανουαρίου 2021, ο Γιουρτσέβεν συμπεριλήφθηκε στην ομάδα Οκλαχόμα Σίτι Μπλου της NBA G League, θυγατρικής των Θάντερ.

 Μαϊάμι Χιτ (2021–2023) 
Στις 14 Μαΐου 2021, ο Γιουρτσέβεν υπέγραψε με τους Μαϊάμι Χιτ. Στις 1 Αυγούστου, εντάχθηκε στους Χιτ για το NBA Σάμερ Λιγκ και πέντε ημέρες αργότερα ξαναυπέγραψε με τους Χιτ. Στις 26 Δεκεμβρίου, ο Γιουρτσέβεν αγωνίστηκε για πρώτη φορά ως βασικός, καταγράφοντας 16 πόντους και 15 ριμπάουντ σε μια νίκη με 93–83 επί των Ορλάντο Μάτζικ. Στις 15 Νοεμβρίου 2022, ο Γιουρτσέβεν υποβλήθηκε σε χειρουργική επέμβαση για προστριβή, εξόστωση και κάταγμα κοπώσεως στο αριστερό του αστράγαλο.

Ο Γιουρτσέβεν έπαιξε στους τελικούς NBA του 2023, με τους Χιτ να είναι η δεύτερη ομάδα στην ιστορία του NBA που τερμάτισε στην 8η θέση της κανονικής περιόδου που έφτασε στους τελικούς. Οι Χιτ έχασαν τελικά στους 5 αγώνες από τους Ντένβερ Νάγκετς.

 Γιούτα Τζαζ (2023–2024) 
Στις 17 Ιουλίου 2023, ο Γιουρτσέβεν υπέγραψε με τους Γιούτα Τζαζ. Αποδεσμεύθηκε την 1η Ιουλίου 2024.

 Παναθηναϊκός (2024–2026) 
Στις 30 Αυγούστου 2024, ο Γιουρτσέβεν υπέγραψε διετές συμβόλαιο (1+1) με τον Παναθηναϊκό. Κατά τη διάρκεια της σεζόν 2024–25 στην Ευρωλίγκα, ο Γιουρτσέβεν πραγματοποίησε μία εντυπωσιακή εμφάνιση στη 19η αγωνιστική, σημειώνοντας 27 πόντους, 7 ριμπάουντ, 2 ασίστ και 3 τάπες στη νίκη με 111–90 επί της Βίρτους Μπολόνια, κερδίζοντας το βραβείο του Πολυτιμότερου Παίκτη της 19ης αγωνιστικής της Ευρωλίγκας. Στις 20 Ιανουαρίου 2025, ο Γιουρτσέβεν υπέστη κάταγμα στο δεξί πόδι κατά τη διάρκεια ντέρμπι του Ελληνικού πρωταθλήματος απέναντι στον Ολυμπιακό, γεγονός που τον ανάγκασε να μείνει εκτός δράσης για 1–2 μήνες. Στις 16 Φεβρουαρίου 2025, η ομάδα του κατέκτησε το Κύπελλο Ελλάδας, νικώντας στον τελικό τον Ολυμπιακό με 79–75, με τον ίδιο μην αγωνίζεται λόγω του τραυματισμού του.

Τη σεζόν 2025–26, ο Γιουρτσέβεν τέθηκε εκτός λόγω θλάσης προσαγωγού δευτέρου βαθμού στις 2 Νοεμβρίου 2025, τραυματισμός που αναμενόταν να τον κρατήσει εκτός αγωνιστικής δράσης για περίπου τρεις εβδομάδες.  Στις 21 Φεβρουαρίου 2026, η ομάδα του επικράτησε στον τελικό του Κυπέλλου Ελλάδας επί του Ολυμπιακού με 79–68, με τον ίδιο ωστόσο να μην αγωνίζεται καθόλου κατά την διάρκεια του Final-8. Στις 28 Φεβρουαρίου 2026, αποτέλεσε παρελθόν από τους «πράσινους».

 Εθνική ομάδα 
Ο Γιουρτσέβεν ήταν μέλος των «μικρών» εθνικών ομάδων της Τουρκίας. Με τις μικρές εθνικές ομάδες της Τουρκίας, έπαιξε στο Ευρωπαϊκό Πρωτάθλημα Κ16 του 2013 και του 2014, όπου ονομάστηκε στην Κορυφαία Ομάδα της Διοργάνωσης. Έπαιξε επίσης στο Ευρωπαϊκό Πρωτάθλημα Κ18 του 2015, όπου κέρδισε το αργυρό μετάλλιο, και στο Ευρωπαϊκό Πρωταθλήματα Κ20 του 2016, όπου κέρδισε επίσης το αργυρό μετάλλιο και ονομάστηκε στην Κορυφαία Ομάδα της Διοργάνωσης. Ολοκλήρωσε την καριέρα του με τις μικρές εθνικές ομάδες της Τουρκίας στο Ευρωπαϊκό Πρωτάθλημα Κ20 του 2017.Omer YURTSEVEN (TUR).

 Παραπομπές 

 Εξωτερικοί σύνδεσμοι 

 NC State Wolfpack bio
 Georgetown Hoyas bio

Κατηγορία:Τούρκοι καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Οκλαχόμα Σίτι Μπλου
Κατηγορία:Καλαθοσφαιριστές D-League
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές του NBA
Κατηγορία:Τούρκοι καλαθοσφαιριστές στο NBA
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Ευρωμπάσκετ 2025